In nomine sanctæ et individuæ Trinitatis, ego Hugo Lingonensium. Dei gratia episcopus et dominus, divinitus inspiratus et ea videlicet dilectione ammonitus, qua unumquemque christianum uti nosmetipsos diligere et amplecti præcipimur, manifestum iri volo tam futuris quam præsentibus quod Autissiodorensibus fratribus ad servitium Deo et ecclesiæ protomartyris ascriptis et ascribendis, condescendendo compatiens et compatiendo subvenire desiderans, eorum non injustis nec aspernandis...... acquiescere misericorditer disposui et disponendo misericordius adquievi. Illud igitur simoniacum et abominabile Deo et universis catholicis commercium vitantes, decimas omnes, et omnes proprios redditus ecclesiæ Sancti-Simphoriani sitæ in villa quæ Marol vulgari vocabulo nuncupatur, prædictis fratribus gratis et absque omni recompensatione remisimus et concessimus, retinendo tamen census et paratas, reliquasque consuetudines et infractionum satisfactiones quæ nullo modo jure ecclesiastico vel a nobis impendi vel ab illis recipi potuerunt, has scilicet et hujusmodi alias si quis violentus hostiliter atrium invaserit, et invadendo fregerit ac violaverit, vel si infra continentiam totius parochiæ aliquid non committendum injuste commiserit, non inde cuiquam nisi nobis duntaxat vel successoribus nostris respondeat, vel satisfaciat. Præterea prædictarum rerum tam remissionem quam concessionem eo tenore, et nos fecimus... nobis factam alios sic intellect...... studio cogitavimus, quatenus in uno quoque anno sextarium olei ad illuminandam capellam Sanctæ-Mariæ quæ est in turri persolvatur, ad hoc tantummodo ne ecclesia nostra jus proprium a se alienare videatur, insuper festum Sancti-Mammetis apud matrem ecclesiam B. Stephani tam cum propriis responsoriis quam cum hymnis et lectionibus celebriter et festive agatur et veneretur, et eo ipso die prædicti fratres supradictæ ecclesiæ canonici de prædictis bonis quæ eis concessimus communiter in refectorio copiose in prandio epulentur, ac plene in cœna recreentur, quatenus solemnitas nostri martyris gloriosius celebretur. Illud etiam insuper apud gratiam eorumdem fratrum et humiliter implorando impetravimus, et impetrando inviolabiliter permansurum in perpetuum obtinuimus, quatenus anniversarium meum per singulos annos plenissime ... qui mihi tanquam.... episcopis tam per missarum sacro-sanctarum exequiarum divina officia. Actum Lingonis publice in synodo, anno Incarnationis Dominicæ millesimo septuagesimo nono, indictione secunda. Signum Hugonis episcopi, S. Amaldrici Tornodorensium archidiaconi, S. Goscelini archipresbyteri, S. Bernardi archipresbyteri, S. Rodulfi archipresbyteri, S. Norgaudi canonici, S. Widonis canonici et magistri scolarum.